smcproject/ml-wiki-sentences huggingface dataset:
ജീവിതകാലഘട്ടത്തിൽ ഒരുപാട് അംഗങ്ങളെ ഓർത്തിരിക്കാൻ സാധിക്കുന്ന വിധത്തിലുള്ള കൊഗ്നീറ്റീവ് സംവിധാനങ്ങളും അവയ്ക്കുണ്ട്, ഇതിനു കാഴ്ച്ചയെക്കാളും ഘ്രാണശക്തിയാണ് അവ ഉപയോഗിക്കുന്നത്.
രണ്ടു ആനകൾ പരസ്പരം കാണുമ്പോൾ അവ പരസ്പരം മണക്കാനും സ്പർശിക്കാനും കുറച്ചധികം സമയം ചിലവഴിക്കാറുണ്ട്, സമാനമായ രീതിൽ മരണപ്പെട്ട അംഗത്തിന്റെ അടുക്കലും ആനകൾ പ്രകടനങ്ങൾ നടത്താറുണ്ട്‌.
പെണ്ണാനകൾ അവരുടെ അമ്മയുടെ ശവശരീരത്തിന് മുൻപ് തങ്ങളുടെ ടെമ്പറൽ ഗ്ലാൻഡിൽ നിന്ന് സ്രവം ഉത്പാദിപ്പിച്ചു ‘കരയാറുണ്ട്’.
വികാരങ്ങളും വൈകാരികപ്രകടങ്ങളും മനുഷ്യർക്കു മാത്രമല്ല മറ്റ്‌ മൃഗങ്ങളിലും ദൃശ്യം ആകാമെന്നതിൻറെ സൂചനയാണ് ഈ പഠനം, മനുഷ്യർ ആനകളെ പലപ്പോഴും കാട്ടിൽ നിന്നും ബലമായി പിടിച്ചുകൊണ്ടു വന്നു നിഷ്ഠുരമായി കൈകാര്യം ചെയ്യുമ്പോൾ എല്ലാം അവയുടെ ഇത്തരം വൈകാരിക അവസ്ഥകൾ പരിഗണിക്കാറില്ല.
ആനങ്ങൾ തങ്ങളുടെ കൂട്ടത്തിൽ ഒരാൾ മരണപ്പെട്ടാൽ മനുഷ്യരുടേതിനു സമാനമായ ദുഃഖവും വിരഹപ്രകടനങ്ങൾ കാഴ്ചവയ്ക്കാറുണ്ട് എന്നവിധത്തിലുള്ള നീരീക്ഷണങ്ങൾ മുൻപും പെരുമാറ്റശാസ്ത്രത്തിലും ഉണ്ടായിട്ടുണ്ട്.
തങ്ങളുടെ കൂട്ടത്തിനു വെളിയിൽ ഉള്ള ആനങ്ങളുടെ മരണത്തിലും ഉത്കണ്ഠയും കരുതലും ആനങ്ങൾ കാണിക്കാറുണ്ടെന്നു ഇപ്പോൾ പുറത്തുവന്ന റിവ്യൂ പഠനം കാണിക്കുന്നു.
ആനങ്ങളുടെ മസ്തിഷ്കഘടവും പ്രവർത്തനങ്ങളും പരിശോധിച്ചതിൽ നിന്നും മനുഷ്യരുടെത്തിനു സമാനമായ ഓർമ്മയും വൈകാരികവുമായ ചോദന-ഭാഗങ്ങൾ ഉണ്ടെന്നു ഹാർട്ടും സംഘവും (2008) നടത്തിയ മറ്റൊരു പഠനത്തിൽ സൂചിപ്പിച്ചിരുന്നു.
മനുഷ്യരുടെ ശവസംസ്കാരചടങ്ങുകൾക്ക് സമാനമായ രീതിയിൽ ചില പ്രാഗ്ശവസംസ്കാര ചടങ്ങുകളും ആനകളുടെ ഇടയിലുണ്ട്.
ശാന്തമായി കൂട്ടം കൂടി മരിച്ച ആനയുടെ ശവശരീരത്തിൽ തുമ്പിക്കൈ കൊണ്ട് തട്ടുക, ഇലകളും പുല്ലുകളും കൊണ്ട് ശവശരീരം മറവ് ചെയ്യാൻ ശ്രമിക്കുക തുടങ്ങിയവ അതിൽ ചിലതുമാത്രമാണ്.
ആഴ്ചകളോളം ചിലപ്പോൾ മാസങ്ങളോളം മരിച്ചു അഴുകി തീരുന്ന പ്രിയപ്പെട്ടവരുടെ ശരീരത്തിന് സമീപം ആനകൾ വരികയും ചെയ്യാറുണ്ട്, പ്രത്യേകിച്ച് മരിച്ചത് പങ്കാളികളോ, നേരിട്ടുള്ള കുടുംബാംഗമോ ആണെങ്കിൽ.
ചിലപ്പോൾ ഇങ്ങനെ മരിച്ചവരുടെ ശരീരത്തിൻറെ അടുക്കൽ ഭക്ഷണവും വെള്ളം കൊണ്ട് വന്നുകൊടുക്കാനും ആനകൾ ശ്രമിക്കാറുണ്ട്.
മാനസിക സമ്മർദ്ദം
പടക്കം പൊട്ടിച്ചും ബഹളം വച്ചും കാട്ടിലേക്കുതിരിച്ചോടിക്കുന്ന കാട്ടാനകളുടെ പിണ്ഡത്തിലെ ഫീക്കൽ ഗ്ലൂക്കോകോർട്ടിക്കോയ്ഡ് മെറ്റാബൊലൈറ്റ് വേർതിരിച്ച് നടത്തിയ പഠനത്തിൽ അവയുടെ അളവിൽ 105 ശതമാനം വർദ്ധന ഉണ്ടായതായും ഇത് ആനകളുടെ മാനസികസമ്മർദം വർദ്ധിപ്പിച്ച് അവയുടെ ദഹനവ്യവസ്ഥ, പ്രതിരോധശക്തി, പ്രത്യുത്‌പാദനശേഷി എന്നിവയെ ദോഷകരമായി ബാധിക്കുമെന്ന് പഠനങ്ങൾ കാണിക്കുന്നു.
ആനകൾ ഇടഞ്ഞ് നാശനഷ്ടമുണ്ടാക്കിയ സന്ദർഭങ്ങൾ
നിരന്തരമായ പീഡനം സഹിക്കവയ്യാതെ പലപ്പോഴും ആനകൾ ഇടയാറുണ്ട്, അതിൽ പാപ്പാന്മാരടക്കം നിരവധി ആൾക്കാർക്ക് ജീവഹാനികളും ഉണ്ടാവാറുണ്ട്.
2019 ഫെബ്രുവരി 8 ന് തൃശൂരിൽ ഗൃഹപ്രവേശത്തിന് മോടികൂട്ടാനായി കൊണ്ടുവന്ന ഈ ആന ഇടഞ്ഞ് ഒരാളെ ചവിട്ടിക്കൊല്ലുകയുണ്ടായി.
കാഴ്ചശക്തിയില്ലാത്ത അമ്പതുവയസ്സിനുമുകളിൽ പ്രായമുള്ള ഈ ആന സമീപത്തുനിന്നും പടക്കം പൊട്ടിക്കുന്നശബ്ദം കേട്ട് വിരണ്ടോടുന്നതിനിടയിലാണ് ഒരാൾ കൊല്ലപ്പെട്ടത്.
2019 ജനുവരി 27 -ന് തൃശൂരിൽ ആനയുടെ കുത്തേറ്റ് പാപ്പാൻ കൊല്ലപ്പെടുകയും സഹപാപ്പാന് പരിക്കേൽക്കുകയും ചെയ്തു.
2018 ഡിസംബർ 28 -ന് തിരുമൂലങ്ങാട് ലക്ഷ്മണ സ്വാമി ക്ഷേത്രത്തിലെ നിറമാല - വിളക്ക് ഉത്സവത്തിനിടെ ആനയുടെ കുത്തേറ്റ് ചികിത്സയിലായിരുന്ന പാപ്പാൻ കൊല്ലപ്പെടുകയുണ്ടായി.
2018 ഫെബ്രുവരി 12 നു കോട്ടയം ഇരാറ്റുപേട്ടയ്ക്ക് സമീപം കുരിശിങ്കലിൽ തടി പിടിക്കാൻ കൊണ്ടുവന്ന ആന പാപ്പാനെ കുത്തിക്കൊന്നു.
2018 ജനുവരി 20 -ന് ഉത്സവഘോഷയാത്രയ്ക്കിടെ എഴുന്നള്ളത്തിന്റെ പുറകിലുണ്ടായിരുന്ന മദ്യപർ ആനയുടെ വാലിൽ തൂങ്ങിയതിനെത്തുടർന്ന് ഇടഞ്ഞോടിയ ആനയുടെ കുത്തേറ്റ് ഒരു യുവാവിന് ഗുരുതരമായി പരിക്കേല്ക്കുകയുണ്ടായി.
2017 ഡിസംബർ 10 -ന് ഗുരുവായൂർ ക്ഷേത്രത്തിൽ ആനകൾ വിരണ്ടോടിയപ്പോൾ കുത്തേറ്റ പാപ്പാൻ കൊല്ലപ്പെട്ടു.
2017 ഏപ്രിൽ 20 ന് തിരുവനന്തപുരം പാറശ്ശാല മഹാദേവ ക്ഷേത്രത്തിൽ ഇടഞ്ഞ ആന പാപ്പാനെ കുത്തിക്കൊന്നു.
2017 ഏപ്രിൽ 4ന് പാലക്കാട് ചിറ്റിലഞ്ചേരി മേലാർകോട് പള്ളിനേർച്ചക്കെത്തിയ ആന പാപ്പാനെ കുത്തിക്കൊന്നു.
2016 ഫെബ്രുവരി 10-ന് പാലക്കാട് തൃത്താലയ്ക്കടുത്ത് തച്ചറകുന്നിലെ ശിവക്ഷേത്രത്തിൽ കൊണ്ടുവന്ന ആന പാപ്പാനെ കുത്തിക്കൊന്നു.
തായ്‌ലാന്റിൽ
ഒരു നൂറ്റാണ്ടു മുൻപേ 100000 ആനകൾ ഉണ്ടായിരുന്ന തായ്‌ലാന്റിൽ ഇപ്പോൾ ഏതാണ്ട് 5000 എണ്ണമാണ് ബാക്കിയുള്ളത്, അതിൽ തന്നെ പകുതിയും അടിമകൾ ആക്കപ്പെട്ടവയും.
ആർക്കും തന്നെ എളുപ്പത്തിൽ എത്തിപ്പെടാൻ പറ്റാത്ത ഗ്രാമങ്ങളിൽ ആണ് അവിടെ ആനകളെ മെരുക്കുന്നത്.
ആനകളെ മെരുക്കി അനുസരണ പഠിപ്പിക്കുന പരിപാടി പജാൻ (pajan) എന്നാണ് അറിയപ്പെടുന്നത്.
നാലു വയസ്സുള്ള ആനയെ അനുസരണ പഠിപ്പിക്കാൻ കാലിലും ചെവിയിലും ആണികൾ അടിച്ചുകയറ്റുകയും അനങ്ങാൻ വയ്യാത്ത ചെറുകൂട്ടിൽ തളയ്ക്കുകയും ചെയ്യുന്നു.
അടിക്കുന്നതു കൂടാതെ ഉറങ്ങാൻ സമ്മതിക്കാതെയും, ഭക്ഷണം നൽകാതെയും, വെള്ളം കൊടുക്കാതെയും ആണ് ആനയുടെ ധിഷണ തകർത്ത് അതിനെ അനുസരിപ്പിക്കാൻ ഒരുക്കുന്നത്.
വളർത്തുമൃഗങ്ങൾക്ക് ഉള്ള നിയമങ്ങളാണ് അവിടെ ആനകൾക്കും ഉള്ളത്, അതിനാൽ തന്നെ അവയെ ഉപദ്രവിക്കുന്നതിനും കാര്യമായ ശിക്ഷകൾ ലഭിക്കാറേ ഇല്ല.
വിനോദസഞ്ചാരികൾക്ക് ആനപ്പുറത്തു സഞ്ചരിക്കാൻ പഠിപ്പിക്കുന്നതിനായി കാൽ ഉയർത്താനുള്ള പരിശീലനത്തിൽ ആണി അടിച്ച വടികൾ കൊണ്ട് അടിക്കുകയാണ് ചെയ്യുന്നത്.
തെറ്റു പറ്റിയാൽ കഠിനമായി ശിക്ഷിക്കുകയും ചെയ്യും.
രണ്ടോ മൂന്നോ ദിവസം ഇങ്ങനെ ഉപദ്രവമേറ്റ ആന ദേഹമാസകലം മുറിവോടെയാണ് പുറത്തേക്ക് വരുന്നത്.
ഉടൻ തന്നെ പിന്നെയും അനുസരണ പഠിപ്പിക്കാൻ ഉള്ളിൽ കയറ്റുന്ന ആനയുടെ പരിശീലനം ആഴ്ചകളോളം തുടരും.
വേദനയും ഭയവും അറിഞ്ഞാൽ മാത്രമേ ആന അനുസരിക്കുകയുള്ളൂ എന്നാണ് തായ്‌ലാന്റുകാരുടെ വാദം.
ആയിരക്കണക്കിന് ആനകളാണ് തായ്‌ലന്റിലും മറ്റു തെക്കേ ഏഷ്യൻ രാജ്യങ്ങളിലും ടൂറിസത്തിന്റെ പേരിൽ കൊടിയപീഡനം അനുഭവിക്കുന്നത്.
മൂന്നുമീറ്ററിലും കുറഞ്ഞ നീളമുള്ള ചങ്ങലകളിൽ തളച്ചിട്ടുള്ള ഇവയുടെ പുറത്ത് മരത്തിന്റെയും ഉരുക്കിന്റെയും ഇരിപ്പിടങ്ങളാണ് ഉറപ്പിച്ചിട്ടുള്ളത്.
മൂവായിരത്തിലേറെ ആനകളെയാണ് ഇവിടങ്ങളിൽ ടൂറിസത്തിനായി ഉപയോഗിക്കുന്നത്.
ആൾക്കാർ സവാരി നടത്താത്ത മുഴുവൻ സമയവും യാതൊരു സാമൂഹ്യജീവിതവും അനുവദിക്കാതെ ചങ്ങലയിൽത്തന്നെ തളച്ചാണ് ഇവയുടെ ജീവിതം മുഴുവൻ.
നിറയെ ആൾക്കാരും ശബ്ദശല്യവുമുള്ള അന്തരീക്ഷത്തിൽ വേണ്ടത്ര ഭക്ഷണവും ചികിൽസയും ലഭിക്കാതെയാണ് ഇവയെല്ലാം ജീവിക്കുന്നത്.
നല്ലൊരു സാമൂഹ്യജീവിയായ ആനയെ കൂട്ടുകാരിൽ നിന്നുമെല്ലാം അകറ്റി ഈ രീതിയിൽ ജീവിക്കാൻ നിർബന്ധിതമാക്കുന്ന അന്തരീക്ഷത്തിൽ അവയിൽ പ്രജനനം നടക്കാറേയില്ല.
എത്രയൊക്കെ നിയമങ്ങൾ ഉണ്ടേങ്കിലും തായ്‌ലാന്റിൽ ആനകളെ ഉപയോഗിച്ചുള്ള സർക്കസ്സുകളും വിനോദങ്ങളും 30 ശതമാനത്തിലേറെ വർദ്ധിച്ചിരിക്കുന്നു.
തായ്‌ലാന്റിലേക്കെത്തുന്ന സഞ്ചാരികളിൽ 40 ശതമാനത്തിലേറെപ്പേർ ആനസവാരിയിൽ ഏർപ്പെടുമെന്നാണ് റിപ്പോർട്ട്.
അതുപ്രകാരം ഒന്നേകാൽ കോടിയിലേറെ ആനസവാരികളാണ് വേണ്ടിവരിക.
കൊച്ചുനാളിലേ അടിച്ചുടച്ച് പരുവപ്പെടുത്തിയ ആനകൾ സവാരിക്ക് നിരത്തിനിർത്തുമ്പോൾ അത് ആസ്വദിക്കുന്ന സഞ്ചാരികൾ ആ ആനകൾ ചെറുപ്പത്തിൽ നേരിട്ടിട്ടുള്ള കൊടുംക്രൂരതകളെപ്പറ്റി മനസ്സിലാക്കുന്നതേയില്ല.
ആനകളെ സ്വന്തന്ത്രമായി വിഹരിക്കാനായി സാങ്‌ച്വറികൾ നിർമ്മിച്ച് ഇത്തിരി ബഹുമാനത്തോടെ കണ്ടുമനസ്സിലാക്കാവുന്ന രീതിയാണ് മികച്ചതെന്ന് വിദഗ്ദ്ധർ അഭിപ്രായപ്പെടുന്നു.
പജാൻ പ്രമാണം:Elephants of Kerala L14 (2).jpg വടുക്കൾ കെട്ടിയ പിൻകാലുകൾ
ആനയെ മെരുക്കി അടിമയാക്കിമാറ്റാനുള്ള ശ്രമത്തിനു തായ്‌ലാന്റിൽ പറയുന്ന പേരാണ് പജാൻ (Pajan).
ഭയപ്പെടുത്തി അനുസരിപ്പിക്കാനും അടിമയാക്കാനും വേണ്ടി ആനയോടു ചെയ്യുന്ന ക്രൂരതകൾ ആണ് ഇവ.
വന്യതയിൽ നിന്നും പിടിച്ച് അമ്മയിൽ നിന്നും വേർപേടുത്തി ക്രൂരവും മാനസികമായി തകർക്കുകയും ചെയ്യുന്ന നിരവധി പരിപാടികൾ ആണ് ഈ പെറിൽ അറിയപ്പെടുന്നത്.
കഷ്ടിച്ച് നിൽക്കാൻ മാത്രം പറ്റുന്ന ചെറിയ കൂട്ടിൽ പല ദിവസങ്ങൾ അടച്ചിട്ട് തുടർച്ചയായി മർദ്ദിക്കുന്നതു കൂടാതെ പാദങ്ങൾ, കണ്ണുകൾ, നെറ്റി തുടങ്ങിയ മർമ്മ ഭാഗങ്ങളിൽ കൂർത്ത ആയുധങ്ങൾ ഉപയോഗിച്ച് തുടർച്ചയായി കുത്തിനോവിക്കുകയും ചെയ്യുന്നു.
എതിർക്കുന്നതു നിർത്തി അനുസരിക്കാൻ തുടങ്ങുന്നതുവരെ ഇത് തുടരുന്നു.
എന്നാൽ ജീവിതം മുഴുവൻ അടിമത്തം വഹിക്കേണ്ട ആനകൾക്കുള്ള ഒരു തുടക്കം മാത്രമാണിത്.
എപ്പോൾ എതിർപ്പ് കാണിച്ചാലും പാപ്പാന്റെ മൂർച്ചയുള്ള തോട്ടികൊണ്ട് ആനയെ മുറിവേൽപ്പിക്കുന്നതാണ്.
തായ്‌ലാന്റിൽ തെരുവുകളിൽ ഭിക്ഷ യാചിക്കുന്ന ആനകൾ വാഹനങ്ങൾ ഇറ്റിച്ച് മരിക്കാറുണ്ട്.
വളരെ മൃദുലമായ പാദങ്ങൾക്കും തീരെച്ചെറിയ ശബ്ദങ്ങളെ വരെ പിടിച്ചെടുക്കുന്ന ചെവിക്കും പരിക്കുപറ്റുന്നു.
ചെപ്പടിവിദ്യകൾ പഠിപ്പിക്കാനായി ക്രൂരമായ മർദ്ദനമുറകളാണ് ആനകൾ ഏൽക്കേണ്ടിവരുന്നത്.
പരിക്കേൽക്കാരെ ആനകൾക്ക് വഹിക്കാൻ പറ്റുന്ന ഭാരം 60 കിലോഗ്രാം മാത്രമാണ്, എന്നാൽ ഒന്നിലേറെ വിനോദസഞ്ചാരികളെ ചുമക്കേണ്ടിവരുന്നത് ആനകളുടെ ആരോഗ്യത്തെ ദോഷമായി ബാധിക്കുന്നുണ്ട്.
കോൺക്രീറ്റ് കൂടാരങ്ങളിലോ റോഡിലോ സസ്യങ്ങളേ ഇല്ലാത്തിടത്തോ കെട്ടിയിടപ്പെടുന്ന ആനകൾക്ക് വേണ്ടത്ര ഭക്ഷണവും നൽകാറില്ല.
കാട്ടിൽ കൂട്ടമായി ജീവിക്കുന ആനകളെ പ്രകൃതിവിരുദ്ധമായി പലപ്പോഴും ഒറ്റയ്ക്കാണ് ബന്ധിക്കുന്നതും.
സാഹിത്യത്തിൽ മലയാള സാഹിത്യത്തിൽ, പ്രധാനമായും ഐതിഹ്യമാല പോലെയുള്ള കൃതികളിൽ നിറയെ ആനക്കഥകൾ ഉണ്ട്.
മിക്കവയും ആനയെക്കുറിച്ച് മനുഷ്യന്റെ കാഴ്ചപ്പാടിൽ വിവരിക്കുന്ന കഥകൾ മാത്രമാണ്.
പ്രസിദ്ധിയെപ്പറ്റിയും അനുസരണയെപ്പറ്റിയും തിടമ്പേറ്റുന്നതിൽ അഭിമാനം കൊള്ളുന്നതിനെക്കുറിച്ചും എല്ലാം.
വൈലോപ്പിള്ളിയുടെ സഹ്യന്റെ മകൻ എന്ന കവിതയിൽ, മദപ്പാടു വിടുന്നതിനു മുൻപേ എഴുന്നള്ളത്തിന് ഇറക്കിയ ആന ഇടയുന്നതും ഒടുവിൽ അതിനെ വെടിവച്ചു കൊല്ലുന്നതിനെക്കുറിച്ചെല്ലാം പറയുന്നുണ്ട്.
വില്ല്യം ലോഗന്റെ മലബാർ മാനുവലിൽ ഇങ്ങനെ പറയുന്നു:
വഴിയുടെ ഇരുഭാഗത്തും സർവവ്യാപിയായ കേരവൃക്ഷം കാണുന്നുണ്ട്.
മാത്രമല്ല ഈ തെങ്ങുകൾക്കിടയിൽ ധാരാളം കാട്ടുമരങ്ങൾ പടർന്ന് പന്തലിച്ച് നിൽക്കുന്നതും നമ്മൾ കാണുന്നു.
അവയുടെ തണലിൽ കുരുമുളക് വള്ളികൾ സമൃദ്ധമായി പടർന്നുകയറിയ മുരിക്കു ചെടികൾ.
ചുവന്ന പൂക്കൾ ചുമന്ന് നിൽക്കുന്ന മുരിക്കുമരങ്ങൾ കുരുമുളക് വള്ളികൾക്ക് പടർന്ന് കയറാൻ വേണ്ടി സൃഷ്ടിച്ചതാണെന്ന് തോന്നുന്നു.
ഇവിടെയിതാ രണ്ട് ആനകൾ തങ്ങളുടെ ജോലിചെയ്യാനിറങ്ങിയിരിക്കുന്നു.
പാവം മൃഗങ്ങൾ!
വൃണംകൊണ്ട് ഭീദിതമാം പൊട്ടി അഴുകിയ അവയുടെ താടിയെല്ലുകൾ കണ്ടോ- കൊമ്പുകൾ കൊണ്ട് കൂറ്റൻ വൃക്ഷത്തടികൾ വലിച്ച് കൊണ്ടു പോകുന്നതിന്റെ ഫലം.
ഇത്രയും പൈശാചികത എന്നെങ്കിലും കണ്ടിട്ടുണ്ടോ?
പല്ലുകൊണ്ട് തടിവലിക്കുന്ന ജോലികൾക്കിടയിൽ പല ആനകൾക്കും കൊമ്പുകൾ നഷ്ടപ്പെടുന്നു.
മനുഷ്യനാണെങ്കിൽ ദന്തവൈദ്യനുണ്ട്, പല്ലുമാറ്റിവയ്ക്കാൻ.
അത്രയുമല്ല ആനയ്ക്ക് ഭക്ഷണം ചവയ്ക്കാനോ ദഹിപ്പിക്കാനോ ആവില്ല.
ഫലമോ ദഹനേന്ദ്രിയങ്ങളുടെ പ്രവർത്തനക്ഷമത നിലയ്ക്കുന്നു.
അവ ചാവുന്നു.
ആനയുടെ പന്നിത്തലയനായ ഉടമയുണ്ടല്ലോ, അയാൾക്ക് കാര്യം പറഞ്ഞാൽ മനസ്സിലാവില്ല.
കാട്ടിൽനിന്ന് ആനയെക്കൊണ്ട് മരം പിടിപ്പിക്കാൻ തളപ്പകളോ കൂടുതൽ യുക്തിസഹമായ മറ്റെന്തെങ്കിലും മാർഗങ്ങളോ ഉപയോഗിച്ചുകൂടെ എന്ന് അയാളോട് ചോദിച്ചാൽ കിട്ടുന്ന മറൂപടി, നാട്ടുനടപ്പ് അങ്ങനെയാണ്, തന്റെ അച്ഛൻ ചെയ്തതും ഇങ്ങനെ തന്നെ എന്നായിരിക്കും...
ഗോഡ്‌സ് ഇൻ ഷാക്ക്‌ൾസ്
സംഗീത അയ്യർ നിർമ്മിച്ച ഒരു ഡോക്യുമെന്ററിയാണ് ഗോഡ്‌സ് ഇൻ ഷാക്ക്‌ൾസ് (Gods in Shackles) ഇതിൽ അവർ കേരളത്തിലെ നാട്ടാനകൾ അനുഭവിക്കുന്ന ക്രൂരപീഡനങ്ങൾ പ്രതിപാദിക്കുന്നു.
പൂരങ്ങളിലെ ആന സംസ്കാരത്തിനുപിന്നിൽ ഉടമകളുടെ വ്യവസായതാത്‌പര്യങ്ങൾ മാത്രമാണ് ഉള്ളതെന്നും 1980-കളിൽ ആനകളെ പൂരത്തിന് ഉപയോഗിച്ചുതുടങ്ങുന്നതിനുമുൻപും പൂരങ്ങൾ നന്നായി നടന്നിട്ടുണ്ടെന്നു പറയുന്ന സംഗീത പല ഡോക്ടർമാരും ആനകളെ എഴുന്നള്ളിക്കുമ്പോൾ തെറ്റായ സർട്ടിഫിക്കറ്റുകളാണ് നൽകുന്നതെന്നും മലബാർമേഖലയിൽ നടക്കുന്ന ആനയില്ലാത്ത ഉത്സവങ്ങൾക്ക് ആന ഉത്സവങ്ങളുടേതിനേക്കാൾ കൊഴുപ്പുണ്ടാവാറുണ്ടെന്നും പറയുന്നു.
ശ്രീലങ്കയിലെ പിന്നാവാല ആനസങ്കേതംപോലെ ഒരു മികച്ച എലിഫന്റ് സാങ്ച്വറി ഒരുക്കുകയാണ് കേരളത്തിലെ നാട്ടാനകളെ പുനരധിവസിപ്പിക്കാൻ വേണ്ടതെന്നാണ് സംഗീതയുടെ അഭിപ്രായം.
നിയമസഭാംഗങ്ങൾക്കുമുന്നിൽ തന്റെ ഡോക്യുമെന്ററി ഏറെ പ്രതീക്ഷയോടെയാണ് സംഗീത അയ്യർ കാണിച്ചത്.
മികച്ച പ്രതികരണം അവിടെനിന്നുലഭിച്ചത് ഏറെ പ്രതീക്ഷനൽകുന്നുവെന്നും സംഗീത പറയുന്നുണ്ട്.
മാത്രുഭൂമി ആഴ്ചപ്പതിപ്പ്, 21 ഫെബ്രുവരി 2016.
അരുത്, ആനകളോട് ഈ ക്രൂരത, സുഗതകുമാരി, പുറത്തേക്കുള്ള കണ്ണികൾ ആനപരിപാലനത്തെപ്പറ്റി കേരള വനംവകുപ്പ് പുറത്തിറക്കിയ മാർഗനിർദ്ദേശങ്ങൾ കൂടുതൽ അറിവുകൾ അധികവായനയ്ക്ക് http://anonyantony.blogspot.in/2008/04/blog-post_27.html ഒരു ദേശത്തിന് മദം പൊട്ടിയാൽ http://alaboutelephant.blogspot.in/ http://www.dailymail.co.uk/news/article-2682388/Incredible-sight-elephant-cried-Raju-held-chains-beaten-abused-fifty-years-day-released-tears-rolled-face.html http://www.gopur.in/2012/06/elephant.html Archived 2016-03-04 at the Wayback Machine .
ഭൂമിയിലെ ഏറ്റവും ക്രൂരമായ കാഴ്ച ആനയെ അടിമയാക്കി നിലനിർത്താൻ ധാർമ്മികമായ വഴികളൊന്നുമില്ല ആനപ്രേമത്തിനു പിന്നിൽ മൃഗസ്നേഹമല്ല, സാമ്പത്തിക താത്പര്യം മാത്രം Archived 2020-10-30 at the Wayback Machine .
മനേകിയ ഇംഗ്ലീഷ് വിലാസം https://ml.wikipedia.org/wiki/Manekia
പിപ്പരേസീ സസ്യകുടുംബത്തിലെ ഒരു ജീനസ് ആണ് മനേകിയ.
ആറു ഇനങ്ങൾ ആണ് ഈ ജീനസിൽ ഉള്ളത്.
വിക്കിസ്പീഷിസിൽ Manekia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Manekia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മനേറ്റ്യ കനേസെൻസ് ഇംഗ്ലീഷ് വിലാസം https://ml.wikipedia.org/wiki/Manettia_canescens
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മനേറ്റ്യയിലെ ഒരു സ്പീഷിസാണ് മനേറ്റ്യ കനേസെൻസ് - Manettia canescens .
ഇക്വഡോറിൽ സർവ്വസാധാരണമായി കാണുന്ന ഈ വിഭാഗം ഗുരുതരമായ വംശനാശത്തിന്റെ വക്കിലാണ്.
Manettia canescens .
മനേറ്റ്യ ഇംഗ്ലീഷ് വിലാസം https://ml.wikipedia.org/wiki/Manettia
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് മനേറ്റ്യ - Manettia .
അമേരിക്കയാണ് ഇവയുടെ ജന്മദേശം.
ഇവ നീണ്ട വള്ളികളായും ചുറ്റിപ്പിണഞ്ഞു വളരുന്ന ഔഷധച്ചെടികളായും കാണുന്നു.
ഇതിൽ 80ഓളം സ്പീഷിസുകൾ ഉൾക്കൊള്ളുന്നു.
ചില സ്പീഷിസുകൾ മനേറ്റ്യ കോർഡിഫോളിയ ( Syn. : മനേറ്റ്യ ഇഗ്നിറ്റ ) ( ipecacuanha adulterant) മനേറ്റ്യ ലൂറ്റിയോറൂബ്ര മനേറ്റ്യ സ്കച്ചി മനേറ്റ്യ അംഗമാർസെൻസിസ് മനേറ്റ്യ കാനേസെൻസ് മനേറ്റ്യ ഹെർത്തെ മനേറ്റ്യ ഹോൾവൈ മനേറ്റ്യ ലിലാസിന മനേറ്റ്യ നെബുലോസ മനേറ്റ്യ നുബിജെന മനേറ്റ്യ പിച്ചിൻഷെൻസിസ് മനേറ്റ്യ സ്റ്റെനോകാലിക്സ് മനേറ്റ്യ ടെറെസ്റ്റായ്
മനേറ്റ്യ നുബിജെന ഇംഗ്ലീഷ് വിലാസം https://ml.wikipedia.org/wiki/Manettia_nubigena
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ മനേറ്റ്യയിലെ ഒരു സ്പീഷിസാണ് മനേറ്റ്യ നുബിജെന - Manettia nubigena .
ഇക്വഡോറിൽ സർവ്വസാധാരണമായി കാണുന്ന ഇവയെക്കുറിച്ച് കൂടുതൽ വിവരങ്ങൾ ലഭ്യമല്ല.
Manettia nubigena .
കാർമൽ-ബൈ-ദ സീ
കാർമൽ-ബൈ-ദ-സീ /ˈkɑːrməl/ (പലപ്പോഴും കാർമെൽ എന്നു വിളിക്കപ്പെടുന്നു) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ മോൺടെറി കൌണ്ടി യിൽ സ്ഥിതിചെയ്യന്ന ഒരു നഗരമാണ്.
ഇത് 1902 ൽ സ്ഥാപിക്കപ്പെടുകയും 1916 ഒക്ടോബർ 31 ന് നഗരപദവി ലഭിക്കുകയും ചെയ്തു.
മോൺടെറിയെ ഉപദ്വീപിൽ സ്ഥിതി ചെയ്യുന്ന കാർമൽ നഗരം അതിന്റെ പ്രകൃതിസൗന്ദര്യത്താലും സമ്പന്നമായ കലാപരമായ ചരിത്രത്തിന്റ പേരിലും അറിയപ്പെടുന്നു.
1906 ൽ ‘ സാൻ ഫ്രാൻസിസ്കോ കോൾ ’ എന്ന പ്രസിദ്ധീകരണം "കർമൽ-ബൈ-ദ-സീ" യിലെ കലാകാരന്മാർ, എഴുത്തുകാർ, കവികൾ എന്നിവരെക്കുറിച്ചു പരാമർശിക്കുന്ന ഒരു മുഴുവൻ പേജ് ലേഖനം  പ്രസിദ്ധീകരിക്കുകയും അത് കലാകാരന്മാർക്കായി സമർപ്പിച്ചിക്കുകയും ചെയ്തിരുന്നു.
സൌന്ദര്യകലകളുമായി ബന്ധപ്പട്ട ജോലികൾക്കായി ജീവിതം സമർപ്പിച്ചിരിക്കുന്ന പൌരന്മാർ നിർമ്മിച്ചതാണ് കാർമൽ നഗരത്തിലെ 60 ശതമാനം ഭവനങ്ങളുമെന്നാണ് 1910 ൽ പ്രസിദ്ധീകരിക്കപ്പെട്ട ഒരു റിപ്പോർട്ട് വെളിവാക്കുന്നത്.
ഫോറസ്റ്റ് തീയേറ്ററിന്റെ സ്ഥാപകനായിരുന്ന ഹെർബർട്ട ഹെറോൺ, ബൊഹീമിയൻ എഴുത്തുകാരനും നടനുമായിരുന്ന പെറി ന്യൂബെറി, നടനും സംവിധായകനുമായിരുന്ന ക്ലിന്റ് ഈസ്റ്റ്‍വുഡ് തുടങ്ങിയവരുൾപ്പെടെ കവികളോ, അല്ലെങ്കിൽ അഭിനേതാക്കളോ ആയി നിരവധി മേയർമാർ മുൻകാലത്ത് നഗരത്തെ നയിച്ചിരുന്നു.
നായകളുമായി സൗഹൃദം പുലർത്തുന്നതിന് പേരുകേട്ട സ്ഥലമായ ഇവിടെ നിരവധി ഹോട്ടലുകൾ, റെസ്റ്റോറന്റുകൾ, റീട്ടെയിൽ സ്ഥാപനങ്ങൾ എന്നിവയിലേയ്ക്ക് നായ്ക്കളോടൊപ്പം എത്തുന്ന അതിഥികളെ അംഗീകരിക്കുന്നു.
അനുമതിയില്ലാതെ ഹൈ ഹീൽ ഷൂകൾ ധരിക്കുന്നതിനുള്ള നിരോധനം പോലെയുള്ള അസാധാരണങ്ങളായ ചില നിയമങ്ങളുടെ പേരിലും കാർമൽ അറിയപ്പെടുന്നു.
കർമ്മൽ-ബൈ-ദ-സീ നഗരം പസഫിക് തീരത്ത്, ലോസ് ആഞ്ചലസിന് 330 മൈൽ (530 കിലോമീറ്റർ) വടക്കായും, സാൻ ഫ്രാൻസിസ്കോയ്ക്ക് ഏകദേശം 120 മൈൽ (190 കിലോമീറ്റർ) തെക്കായുമാണ് സ്ഥിതിചെയ്യുന്നത്.
2000 ലെ സെൻസസിൽ 4,081 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 3,722 ആയി കുറഞ്ഞിരുന്നു.
അമേരിക്കൻ ഇന്ത്യൻ വർഗ്ഗക്കാർ , സ്പാനിഷ് , മെക്സികോ , എന്നിവയുമായി ഇടകലർന്ന ഒരു ചരിത്രമാണ് കാർമെൽ-ബൈ-ദ-സീ നഗരത്തിനുള്ളത്.
ഭൂരിഭാഗം പണ്ഡിതന്മാരും വിശ്വസിക്കുന്നത് എസ്സെലാൻ ഭാഷ സംസാരിക്കുന്ന ജനങ്ങളായിരുന്നു കർമൽ നഗര പ്രദേശത്ത് വസിച്ചിരുന്ന ആദ്യ തദ്ദേശീയ അമേരിക്കൻ ഇന്ത്യാക്കാരെന്നാണ്.
എന്നാൽ ഒഹ്ലോൺ ജനത, ആറാം നൂറ്റാണ്ടിൽ അവരെ ബിഗ് സർ മലനിരകളുടെ തെക്കൻ പ്രദേശത്തേയ്ക്ക് പിന്തള്ളി.
സ്പാനിഷ് മിഷൻ കുടിയേറ്റം
ഈ പ്രദേശം ആദ്യമായി കാണുന്ന യൂറാപ്യന്മാർ 1542 ൽ ജുവാൻ റോഡ്രിഗ്വെസ് കാബ്രില്ലോയുടെ നേതൃത്വത്തിലെത്തിയ സ്പാനിഷ് നാവികരായിരുന്നു.
അദ്ദേഹത്തിന്റെ സംഘം കാലിഫോർണിയ തീരത്ത് ഇറങ്ങാതെ ഇതുവഴി കപ്പലോടിച്ചുപോയിരുന്നു ഈ പ്രദേശത്ത് മറ്റൊരു സ്പാനിഷ് പര്യവേക്ഷണം നടന്നത് ഏകദേശം അറുപതു വർഷങ്ങൾ കടന്നുപോയതിനുശേഷമാണ്.
1602 ൽ ഇന്ന് കാർമൽ എന്നറിയപ്പെടുന്ന പ്രദേശം കാർമലൈറ്റ് ഫ്രയർ സെബാസ്റ്റ്യൻ വിസ്കൈനോ എന്ന സ്പാനിഷ് പര്യവേക്ഷകൻ സ്പെയിനുവേണ്ടി കണ്ടെത്തുകയും തന്റെ രക്ഷകയായ ഔർ ലേഡി ഓഫ് മൌണ്ട് കാർമലിന്റെ (കന്യാമറിയം) പേര് ഈ സ്ഥലത്തിനു നൽകുകയും ചെയ്തു.
ഒരു മിഷൻ സൈറ്റിനായി ഫ്രാൻസിസ്കൻ പുരോഹിതരായ ജുനിപെരോ സെറ, ജുവാൻ ക്രെസ്പി തുടങ്ങിയവരോടൊപ്പം ഗാസ്‍പർ ഡി പോർട്ടോള  ഈ സ്ഥലം സന്ദർശിക്കുന്ന കാലമായ 1770 വരെ സ്പെയിൻകാർ ഇതൊരു കോളനിയാക്കി മാറ്റാൻ ശ്രമിച്ചിരുന്നില്ല.
പോർട്ടോളയും ക്രെസ്പിയും ഈ മേഖലയിലൂടെ കരയാത്ര നടത്തുന്ന സമയത്ത് എട്ട് ദിവസം കഴിഞ്ഞ് മിഷനുള്ള ചരക്കുകളുമായി സെറ കപ്പലിൽ എത്തിച്ചേർന്നു.
അൽട്ടാ കാലിഫോർണിയയിലെ രണ്ടാമത്തെ ദൗത്യത്തിന്റെ അതേ സമയത്തുതന്നെ മൊണ്ടേറി കോളനി സ്ഥാപിക്കപ്പെടുകയും ഇത് 1849 വരെ ഇത് കാലിഫോർണിയയുടെ തലസ്ഥാനമായി നിലനിൽക്കുകയും ചെയ്തിരുന്നു.
18-ആം നൂറ്റാണ്ടിന്റെ അവസാനം മുതൽ പത്തൊൻപതാം നൂറ്റാണ്ടിന്റെ ആരംഭം വരെയുള്ള കാലത്ത് ഓഹ്ലോൺ ജനസംഖ്യയുടെ ഭൂരിഭാഗവും യൂറോപ്യന്മാർ ഇവിടെ എത്തിച്ച രോഗങ്ങളിൽ നിന്നുള്ള പ്രതിരോധശേഷി ഇല്ലായ്മയ്മായാലും മിഷനുകളുടെ നേതൃത്വത്തിലുള്ള നിർബന്ധിത ദൌത്യങ്ങളിലെ കഠിന ജോലിയെടുപ്പിക്കൽ പോഷകാഹാരക്കുറവ് എന്നിവയാൽ കൊല്ലപ്പെട്ടു.
മെക്സിക്കോ 1821 ൽ സ്പെയിനിൽ നിന്നും സ്വാതന്ത്ര്യം നേടിയപ്പോൾ കർമൽ ഒരു മെക്സിക്കൻ പ്രദേശമായിത്തീർന്നു.
അവലംബം ↑ ↑ ↑ 1 2 ↑ ↑ ↑ U.S. Geological Survey Geographic Names Information System: കാർമൽ-ബൈ-ദ സീ ↑ ↑ ↑
കാർലാ ഗുഹകൾ ഇംഗ്ലീഷ് വിലാസം https://ml.wikipedia.org/wiki/Karla_Caves ഗുഹകളുടെ ബാഹ്യഭാഗം 2013-ൽ പ്രവേശനകവാടത്തിനരികിലായി സ്ഥാപിച്ചിരിക്കുന്ന ഫലകം
മഹാരാഷ്ട്രയിൽ ലോണാവാലയ്ക്കു സമീപം കാർലി എന്ന സ്ഥലത്ത് സ്ഥിതി ചെയ്യുന്ന ബുദ്ധഗുഹാക്ഷേത്രസമുച്ചയമാണ് കാർലാ ഗുഹകൾ .
രണ്ടാം നൂറ്റാണ്ട് മുതൽ ക്രി.
പി. രണ്ടാം നൂറ്റാണ്ട് വരെയും, ക്രി.
പി. 5 മുതൽ പത്താം നൂറ്റാണ്ട് വരെയുമുള്ള കാലഘട്ടത്തിലാണ് ഈ ശിലാഗുഹകൾ നിർമ്മിക്കപ്പെട്ടിട്ടുള്ളത്.
ആർക്കിയോളജിക്കൽ സർവേ ഓഫ് ഇന്ത്യയ്ക്കാണ് ഇതിന്റെ സംരക്ഷണച്ചുമതല .
ഈ സമുച്ചയത്തിൽ ആരാധനക്കുള്ള ഒരു ചൈത്യഗൃഹവും ഭിക്ഷുക്കളുടെ താമസത്തിനും മറ്റുമായുള്ള 15 വിഹാരങ്ങളുമാണുള്ളത്.
ഇതിലെ 45മീ.
നീളവും 14മീ.
ഉയരവുമുള്ള ചൈത്യഗൃഹം ഈ മാതൃകയിൽ ഇന്ത്യയിലെ ഏറ്റവും വലുതാണ് .
ചൈത്യഗൃഹത്തിന്റെ നടുഭാഗം, ഇരു ഭാഗത്തും വരിയായി നിൽക്കുന്ന കരിങ്കൽ തൂണുകളാൽ വേർതിരിക്കപ്പെട്ടിരിക്കുന്നു.
തൂണുകളും അവക്കു പിന്നിലെ ഇടനാഴിയും ഛത്‌രിയുടെ പിന്നിലൂടെ ചുറ്റിവരുന്നു.
ചൈത്യഗൃഹത്തിനുള്ളിൽ സ്ത്രീ-പുരുഷന്മാരുടെയും, ആന, സിംഹം തുടങ്ങിയ മൃഗങ്ങളുടെയും ശില്പങ്ങളുണ്ട്.
മുകൾതട്ടിലെ തടിയിൽ തീർത്ത കമാനങ്ങൾ 2000 വർഷങ്ങൾക്ക് ശേഷവും കേടുപാടുകൾ കൂടാതെയിരിക്കുന്നു.
ചൈത്യഗൃഹത്തിനു മുന്നിൽ ഇരുവശത്തും സ്ഥിതി ചെയ്യുന്ന ആനപ്പുറത്തേറിയ ബുദ്ധന്റെ ശില്പങ്ങൾ ക്രി.
പി. അഞ്ചാം നൂറ്റാണ്ടിനു ശേഷം പണികഴിക്കപ്പെട്ടവയാണ്.
മുൻഭാഗത്തുണ്ടായിരുന്ന രണ്ട് കൂറ്റൻ തൂണുകളിൽ ഒന്നു മാത്രമേ ഇന്ന് നിലവിലുള്ളൂ.
മറ്റേ തൂണിന്റെ സ്ഥാനത്ത് ഇന്ന് മുംബൈയിലെ കോളികളുടെ (മുക്കുവർ) കുലദേവതയായ ഏക്‌വീരാ ദേവിയുടെ ക്ഷേത്രം സ്ഥിതി ചെയ്യുന്നു.
അവലംബം പുറത്തേക്കുള്ള കണ്ണികൾ Karla Caves - rock cut caves with most impressive Buddhist chaitya, വണ്ടർമോണ്ടോ.
കോം ചിത്രങ്ങൾ
കാർമൻ താൻഡി
ലോക വനിത ടെന്നീസ് WTA  റാങ്കിങ്ങിൽ 200-ാം സ്ഥാനങ്ങൾക്കുള്ളിൽ വരുന്ന ആറാമത്തെ ഇന്ത്യൻ താരമാണ് കാർമൻ കൗർ താൻഡി എന്ന ഡൽഹി സ്വദേശിനി.
കാർല വിസോട്ടി [[]] [[]]
വാക്സിൻ-തടയാൻ കഴിയുന്ന രോഗങ്ങളിൽ വിദഗ്ധയായ ഒരു അർജന്റീനിയൻ ഫിസിഷ്യനാണ് കാർല വിസോട്ടി (ജനനം 1 ജൂൺ 1972).
അർജന്റീനയിലെ ആരോഗ്യ മന്ത്രാലയത്തിലെ ഹെൽത്ത് ആക്‌സസ് സെക്രട്ടറിയും ആരോഗ്യ വൈസ് മന്ത്രിയും ആയിരുന്നു അവർ.
2021 ഫെബ്രുവരി വരെ മന്ത്രി ജിനസ് ഗോൺസാലസ് ഗാർസിയയുടെ കീഴിൽ പ്രവർത്തിച്ചു.
1972 ജൂൺ 1 ന് ബ്യൂണസ് ഐറീസിൽ‌ ഒരു ഗ്യാസ്ട്രോഎൻട്രോളജിസ്റ്റിന്റെ മകളായാണ് വിസോട്ടി ജനിച്ചത്.
അവർ യൂണിവേഴ്‌സിഡാഡ് ഡെൽ സാൽവഡോറിൽ വൈദ്യശാസത്രം പഠിച്ചു.
1997-ൽ ബിരുദം നേടി.
ബ്യൂണസ് അയേഴ്‌സ് യൂണിവേഴ്‌സിറ്റിയിൽ ഇന്റേണൽ മെഡിസിനിൽ സ്പെഷ്യലൈസ് ചെയ്തു.
അവർ സോസിഡാഡ് അർജന്റീന ഡി വാക്കുനോളജിയ വൈ എപ്പിഡെമിയോളജിയ ("അർജന്റൈൻ സൊസൈറ്റി ഓഫ് വാക്സിനോളജി ആൻഡ് എപ്പിഡെമിയോളജി"; സേവ്) സ്ഥാപിക്കുകയും അതിന്റെ അദ്ധ്യക്ഷത വഹിക്കുകയും ചെയ്യുന്നു.
കൂടാതെ എച്ച്ഐവി/എയ്ഡ്‌സിനെതിരെ പ്രതികരിക്കുന്നതിനായി രൂപീകരിച്ച ഫണ്ടാസിയോൺ ഹ്യൂസ്‌പെഡ് എന്ന എൻജിഒയിലും പ്രവർത്തിച്ചിട്ടുണ്ട്.
2007 മുതൽ 2016 വരെ, പ്രസിഡന്റ് ക്രിസ്റ്റീന ഫെർണാണ്ടസ് ഡി കിർച്ചനറുടെ ഭരണകാലത്ത്, വാക്സിൻ-പ്രിവന്റബിൾ ഡിസീസ് നിയന്ത്രണത്തിനായുള്ള ആരോഗ്യ മന്ത്രാലയത്തിന്റെ ദേശീയ ഡയറക്ടറേറ്റിന്റെ (DINACEI) തലവനായിരുന്നു.
അവരുടെ ഭരണകാലത്ത്, ദേശീയ പ്രതിരോധ കുത്തിവയ്പ്പ് പദ്ധതിക്ക് നേതൃത്വം നൽകുകയും, 19 സൗജന്യവും നിർബന്ധിതവുമായ വാക്സിനുകൾ ഉൾപ്പെടുത്തുന്നതിനായി നിലവിലുള്ള പ്രതിരോധ കുത്തിവയ്പ്പ് രജിസ്ട്രിയുടെ വിപുലീകരണത്തിന് മേൽനോട്ടം വഹിക്കുകയും ചെയ്തു.
അവലംബം External links Wikimedia Commons has media related to കാർല വിസോട്ടി .
കാർല വിസോട്ടി ട്വിറ്ററിൽ Profile at the website of the Ministry of Health (in Spanish)
മാപ്പിള ഖലാസി ഇംഗ്ലീഷ് വിലാസം https://ml.wikipedia.org/wiki/Mappila_Khalasi
കേരളത്തിൽ, കോഴിക്കോട് ജില്ലയിലെ ബേപ്പൂർ തുറമുഖം കേന്ദ്രീകരിച്ച് ജോലിചെയ്യുന്ന കപ്പൽ നിർമ്മാണ തൊഴിലാളികളാണ് മാപ്പിള ഖലാസികൾ .
തുറമുഖങ്ങളിലും കപ്പൽ നിർമ്മാണശാലകളിലും ജോലിചെയ്യുന്ന തൊഴിലാളികൾക്ക് അറബിയിലുള്ള പദമാണ് ഖലാസി.
മലബാറിലെ മുസ്ലിംകളാണ് ഈ തൊഴിലിൽ ഏർപ്പെട്ടിരിക്കുന്നവർ.
അതുകൊണ്ടായിരിക്കണം മാപ്പിള ഖലാസി എന്ന് വിളിക്കപ്പെട്ടത്.
കപ്പലിനേയും ഉരുവിനേയും അറ്റകുറ്റപണികൾക്കും നിർമ്മാണപ്രവർത്തനങ്ങൾക്കുമായി കരക്കടുപ്പിക്കുകയും പിന്നീട് പണിപൂർത്തിയാക്കി കരയിൽ നിന്ന് തിരികെ കടലിലേക്ക് തള്ളിനീക്കലുമാണ് പരമ്പരാഗതമായി മാപ്പിള ഖലാസികളുടെ തൊഴിൽ.
പ്രത്യേകമായ ആധുനിക യന്ത്രങ്ങളൊന്നും മാപ്പിള ഖലാസികൾ തങ്ങളുടെ ജോലിക്കായി ഉപയോഗിക്കാറില്ല.
കപ്പി , കയർ ,ഡബ്ബർ തുടങ്ങിയ ഉപകരണങ്ങൾ മാത്രമാണിവർ ഉപയോഗിക്കുക.
ഭാരിച്ചതും സങ്കീർണ്ണവുമായ ജോലികൾ കായിക ശക്തിയുടെയും, സംഘശക്തിയുടെയും, തൊഴിൽ നിപുണതയുടെയും മികവിൽ വിജയകരമായി ചെയ്തുതീർക്കുന്നു എന്നതാണ് മാപ്പിള ഖലാസികളുടെ പ്രത്യേകത.
മികച്ച മുങ്ങൽ വൈദഗ്ദ്യമുള്ളവരാണ് മാപ്പിള ഖലാസികൾ.
കേരളത്തിലേതുൾപ്പടെ ഇന്ത്യയിലെ  പല വൻകിട നിർമ്മാണ പദ്ധതികളിലും മാപ്പിള ഖലാസികളുടെ സേവനം തേടിയിട്ടുണ്ട്.
ഇടുക്കി ഡാം , ഫറോക്കിലെ പാലങ്ങളായ വടക്കുമ്പാടം , കല്ലായി പാലം, ഒറീസ്സയിലെ മഹാനദി പാലം ,ഗോവയിലെ മാംഗനീസ് ഫാക്ടറി എന്നിവ ഇവയിൽ പെടുന്നു.
പെരുമൺ തീവണ്ടി ദുരന്തത്തിൽ അഷ്ടമുടിക്കായലിൽ നിന്ന് യാത്രികർ കുടുങ്ങിക്കിടന്ന ഐലന്റ് എക്സ്പ്രസ്സിന്റെ ബോഗികൾ പുറത്തെടുക്കുന്നതിനായി മാപ്പിള ഖലാസികളുടെ സേവനം ഉപയോഗപ്പെടുത്തുകയുണ്ടായി.
കോന്നിയിലെ ഐരവൺ തൂക്കുപാലത്തിന്റെ നിർമ്മാണ പ്രവർത്തികളും മാപ്പിള ഖലാസികളാണ് ഏറ്റെടുത്തിരിക്കുന്നത്.
മക്കയിലെ മക്ക റോയൽ ക്ലോക്ക് ടവറിന്റെ നിർമ്മാണത്തിൽ കേരളത്തിൽ നിന്നുള്ള മാപ്പിള ഖലാസികൾ പങ്കാളികളായിട്ടുൻട്.
ആധുനിക ഉപകരണങ്ങളും എഞ്ചിനിയറിംഗ് സാങ്കേതികതയും പരാജയപെട്ടിടത്ത് പരമ്പരാഗത സങ്കേതങ്ങളും രീതികളും ഉപയോഗപ്പെടുത്തികൊണ്ടാണ് മാപ്പിള ഖലാസികൾ ഇതു സാധിച്ചെടുത്തത്.
യന്ത്രങ്ങൾക്ക് പോലും അപ്രാപ്യമായ സാഹസിക തുറമുഖ തൊഴിലുകൾ ചെയ്യുന്നവരാണ് ഇന്നത്തെ ഖലാസികൾ.
ചില വ്യവസായശാലകളിൽ ഖലാസി എന്ന തസ്തികയുണ്ട്.
ഭാരം ഉയർത്തുന്ന ജോലികൾക്കാണ് ഇവരുടെ നിയമനം.
കറുപ്പും വെളുപ്പും കൂടിക്കലർന്നത് എന്ന അർഥമുള്ള ഖിലാസി(خلاسي) എന്ന അറബി പദത്തിൽ നിന്നാണ് ഈ പദത്തിൻറെ ഉത്ഭവം.
അറബിനാടുകളുമായി പുരാതന കാലം മുതൽക്കേ കോഴിക്കോടിനുണ്ടായ വാണിജ്യ ബന്ധമാകാം ഇതിന് കാരണം.
രണ്ട് വർണ്ണങ്ങളിൽ പെട്ട മാതാപിതാക്കൾക്ക് ജനിച്ചവർ എന്ന അർഥത്തിൽ അറബികൾക്ക് കേരളീയ വനിതകളിൽ പിറന്ന സന്തതികലെയാണ് അതു കൊണ്ട് ഉദ്ദ്യേശിച്ചിരുന്നത്.
പിന്നീട് അവരുടെ തലമുറ ആ പേരിലറിയപ്പെട്ടു.
മാപ്പിള ഖലാസികളെ കുറിച്ച് മലയാളത്തിലും ബോളിവുഡിലുമായി രണ്ട് സിനിമകൾ പുറത്തിറങ്ങാൻ ഒരുങ്ങുന്നു.
വി.എ ശ്രീകുമാരമേനോന്റെ 
'മിഷൻ കൊങ്കൺ' എന്ന ചിത്രവും ദിലീപ് നായകനാവുന്ന മിഥിലാജ് സംവിധാനം നിർവ്വഹിക്കുന്ന 'ഖലാസി' എന്ന ചിത്രവുമാണിവ.
കൃതികൾ മാപ്പിള ഖലാസി കഥ പറയുന്നു- സി.എം മുസ്തഫഹാജി ചേലേമ്പ്ര, പ്രതീക്ഷ ബുക്സ് , കോഴിക്കോട് .
ചാലിയാർ രഘു എഴുതി  മില്ലേനിയം മീഡിയ പബ്ളിഷ് ചെയ്ത "കലാസി" തിരക്കഥ അവലംബം
മാപ്പിള ബേ ഇംഗ്ലീഷ് വിലാസം https://ml.wikipedia.org/wiki/Mappila_Bay
11°51′19.07″N 75°22′27.1″E ﻿ / ﻿ 11.8552972°N 75.374194°E ﻿ / 11.8552972; 75.374194 മത്സ്യബന്ധന തുറമുഖം.
ദൂരെയായി പഴയ അറക്കൽ രാജ്യം കാണാം
പ്രശസ്ത മത്സ്യബന്ധന തുറമുഖം ആയ മാപ്പിള ബേ (മോപ്പിള ബേ എന്നും അറിയപ്പെടുന്നു).
സെന്റ് ആഞ്ജലോ കോട്ടയ്ക്ക് അടുത്തായി അയീക്കരയിൽ ആണ് സ്ഥിതിചെയ്യുന്നത്.
കേരളത്തിലെ കണ്ണൂർ ജില്ലയിലാണ് മാപ്പിള ബേ.
‍പ്രകൃതിദത്തമായ ഈ കടൽത്തീരത്ത് ഒരു ആധുനിക മത്സ്യബന്ധന തുറമുഖത്തിന്റെ നിർമ്മാണം നടക്കുന്നു.
ഇന്ത്യ - നോർവ്വെ സഹകരണ കരാറിന്റെ സഹായ പ്രകാരമാണ് ഈ തുറമുഖ നിർമ്മാണം നടക്കുന്നത്.
പുരാതനമായ ക്ഷേത്രത്തിന്റെ അവശിഷ്ടങ്ങളും ഒരു കോട്ടയുടെ അവശിഷ്ടങ്ങളും ഇന്നും മാപ്പിള ബേയിൽ കാണാം.
കോലത്തിരിമാരുടെ കാലത്ത് ഒരു പ്രധാന വാണിജ്യ തുറമുഖവും കോലത്തുനാടിനെ ഇറക്കുമതിക്കായി ലക്ഷദ്വീപും മറ്റു രാജ്യങ്ങളുമായി കൂട്ടിയിണക്കുന്ന കണ്ണിയും ആയിരുന്നു മാപ്പിള ബേ.
കോട്ടയിൽ നിന്ന് ആരംഭിക്കുന്ന ഉയരത്തിലുള്ള ഒരു കടൽഭിത്തി തിരകളുള്ള കടലിനെ തടഞ്ഞുനിർത്തുന്നു.
ഇതും ഇന്ത്യ-നോർവ്വെ സഹകരണ കരാറിന്റെ സഹായത്തോടെ കെട്ടിയതാണ്.
പ്രശസ്തമായ അറക്കൽ രാജ്യം ഈ തുറമുഖത്തിന് അടുത്താണ്.
വിനോദസഞ്ചാര ആകർഷണങ്ങൾ പ്രധാന ആകർഷണം: കോട്ടയുടെയും ക്ഷേത്രത്തിന്റെയും അവശിഷ്ടങ്ങൾ, മത്സ്യബന്ധന തുറമുഖം.
അടുത്തുള്ള ആകർഷണങ്ങൾ: സെന്റ് ആഞ്ജലോ കോട്ട
സൂപ്പർസ്ക്രിപ്റ്റ് എഴുത്ത് Image gallery Marakkar Kandy Marakkar Kandy ഇതും കാണുക അയീക്കര സെന്റ് ആഞ്ജലോ കോട്ട - (കണ്ണൂർ കോട്ട) അറക്കൽ രാജ്യം കണ്ണൂർ Mappila Bay എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാപ്പിള ഔട്ട്റേജസ് ആക്ട്
1854 ഇൽ ബ്രിട്ടീഷ് രാജ് സർക്കാർ നടപ്പാക്കിയ കിരാത നിയമ വ്യവസ്ഥയായിരുന്നു  മാപ്പിള ഔട്ട് റേജസ് ആക്ട്.
ബ്രിട്ടീഷ് ഭരണത്തിന്  ഏറ്റവും വലിയ വെല്ലുവിളി ഉയർത്തുന്നത് മുസ്ലിം കലാപകാരികളാണെന്നും അതിനാൽ അവരെ അടിച്ചമർത്തേണ്ടത് അത്യാവശ്യമാണെന്നും  ബ്രിട്ടീഷ് സർക്കാർ വിലയിരുത്തിയതിനെ തുടർന്നാണ് ഈ നിയമം പ്രാബല്യത്തിൽ വരുത്തിയത്.
ബ്രിട്ടീഷ് വിരുദ്ധ മാപ്പിളമാരെ കണ്ടയിടത്ത് വെച്ച് വെടിവെച്ചു കൊല്ലാനും, പൗരത്വ അവകാശങ്ങൾ നിഷേധിച്ചു നാട് കടത്താനും, ആന്തമാൻ അടക്കമുള്ള തടവറകളിൽ ആജീവനാന്ത തടവിൽ വെക്കാനും, തൂക്കി കൊല്ലാനും സ്വത്ത് വകകൾ പിടിച്ചെടുക്കാനും വ്യവസ്ഥ ചെയ്യുന്നതായിരുന്നു ഈ ഭീകര നിയമം.
സായുധ കലാപം സ്വീകരിക്കാൻ മാപ്പിളമാർ  പ്രേരിപ്പിക്കപ്പെട്ടതിനു പിറകിൽ ഇത്തരം നിയമങ്ങളും സ്വാധീനം ചെലുത്തിയിട്ടുണ്ടെന്നും മലബാർ ജില്ല മുൻ കളക്ടർ ആയിരുന്ന വില്യം ലോഗൻ പിന്നീട് തുറന്നു സമ്മതിച്ചിരുന്നു.
ബ്രിട്ടീഷ് പോലീസും സൈന്യവും കോടതിയും ഈ നിയമമുപയോഗിച്ചു അതി ക്രൂരമായി മാപ്പിളമാരെ വേട്ടയാടിയിരുന്നു.
അന്താരാഷ്‌ട്ര തലത്തിൽ തന്നെ ഈ കിരാത നിയമത്തിനെതിരെ വ്യാപക പ്രതിഷേധം ഉയർന്നു വരികയും മുഹമ്മദ് അബ്ദുറഹ്‌മാൻ സാഹിബ് നടത്തിയ നിതാന്ത പരിശ്രമങ്ങളുടെ ഫലമായും 1937- ൽ ബ്രിട്ടീഷ് സർക്കാർ ഈ നിയമം പിൻവലിച്ചു അവലംബങ്ങൾ
മാപ്പിള മുസ്‌ലിങ്ങൾ Mappila Muslims Mappila Muslims